Diari Oficial de la Generalitat Valenciana


Sumari del DOGV 3724, del 05-04-2000 (2000/2272)

ORDRE d'1 de març de 2000, de la Conselleria de Cultura, Educació i Ciència, per la qual s'autoritza el centre docent estranger a Espanya anomenat El Limonar International School, a Torrevieja (Alacant).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2272


Data del document
:   01-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Torrevieja
    * ensenyament privat

ORDRE d'1 de març de 2000, de la Conselleria de Cultura, Educació i Ciència, per la qual s'autoritza el centre docent estranger a Espanya anomenat El Limonar International School, a Torrevieja (Alacant). [2000/X2272]
  
L'expedient l'ha iniciat el representant de la mercantil El Limonar International School, SL, en sol·licitud d'autorització per a l'obertura i funcionament d'un centre nord-americà per a alumnat espanyol i estranger.
  
Atés que hi ha en l'expedient certificats de l'Ambaixada dels Estats Units d'Amèrica, on es fa constar que els ensenyaments que impartirà el centre tindran validesa acadèmica plena en aquell país, i que complix els requisits exigits per la legislació nord-americana per a la creació de centres docents.
  
Atés que en compliment del que establixen els articles 7 (7) i 12 del Reial Decret 806/1993, consten en l'expedient informes tant del Ministeri d'Assumptes Exteriors com de la Inspecció Educativa.
  
Vists la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers a Espanya; i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el funcionament del centre docent privat nord-americà anomenat El Limonar International School, de Torrevieja, en els termes i condicions que a continuació s'indiquen:
  
Centre: El Limonar International School
  
Codi: 97110996
  
Adreça: avinguda d'Oriola, 57, urbanització Els Balcons
  
Localitat: Torrevieja
  
Província: Alacant
  
Titular: El Limonar International School, SL.
  
Ensenyaments autoritzats: sistema educatiu dels Estats Units d'Amèrica: de Kindergarden al grau 2.
  
Capacitat total del centre: 100 llocs escolars
  
Alumnat autoritzat: espanyol i estranger.
  
La present autorització estarà condicionada en tot cas a la vigència de l'autorització de l'administració educativa nord-americana.
  
Segon
  
El centre haurà d'impartir el currículum de llengua i cultura espanyola, així com la llengua pròpia de la Comunitat Valenciana, establits per l'administració Educativa, segons el que es disposa a l'article 11 i la disposició transitòria segona del Reial Decret 806/1993.
  
Tercer
  
Quant a l'homologació i convalidació dels estudis efectuats en el centre serà d'aplicació l'Ordre de 30 d'abril de 1996, del Ministeri d'Educació i Ciència (BOE de 08.05.1996).
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 1 de març de 2000
  
El conseller de Cultura, Educació i Ciència,